In nomine Patris, Filii, et Spiritus Sancti. Notum sit omnibus tam presentibus quam futuris quod [ego] Dalmacius de Ravoreia, laudante uxore mea Boneta, servorum Dei precibus cupiens adjuvari, Deo et beatæ Mariæ Alpensis ecclesiæ et Willelmo ejusdem ecclesiæ abbati, et monachis sub eo degentibus eorumque successoribus in perpetuum. Dono partem meam illius alpis quæ vocatur Evoreia cum omnibus appendentiis suis et usitamentis circumquaque adjacentibus agris, pascuis, sylvis, montibus et vallibus, aquis, aquarumque decursibus, et omnium rerum usibus, et in super quidquid jure patrimonii vel dominii possideo, a loco que vocatur Bordel usque ad summum d'Altanes, et ab Altanes usque ad Colp, et a Colp usque ad terminum Rantenes, et a Rantenes usque ad aquam quæ vocatur Nantcrue, et quidquid continetur intra Lans et Evoreia. Dono etiam Chalp flori, et a Chalp Flori usque ad Petram Meal, et a Petra Meal uque ad Altanes, et quidquid infra hos terminos jure hereditario possideo, donum autem hoc fideliter et libere et absque ulla retentione facio, exceptis pratis de Lans, et Ardent, et Ardenchet, et Chalp de Octor, et quod pascua nemorosa hominibus meis sine damno ecclesiæ concedant quandiu terra silvestris fuerit et inculta, et venatione sine cornu et cane, et piscatione cum in vallem venero ; postquam vero terram excoli vel inhabitari Deo praestante contingerit, ut illud deinceps omnino in pace et sine infestatione perpetuo possideant. Et sciendum quod hujus doni gratia de bonis ecclesiae solidos trecentos accepi. Hujus doni testes sunt Giraldus de Nangiaco et Willelmus Dardel frater ejus, Hugo de Langino et Aimo frater ejus et Willelmus de Ballaison.